Nometne „ESI ZIRGĀ – VASARĀ!”

Nometne „ESI ZIRGĀ – VASARĀ!” ir sporta nometne, kas notiks vasaras brīvlaikā no 2015.gada 13. līdz 19. jūlijam un no 17. līdz 23. augustam.
Nometnes tiek organizētas atbilstoši Ministru kabineta noteikumiem Nr.981 par "Bērnu nometņu organizēšanas un darbības kārtību" 
Nometne paredzēta bērniem un jauniešiem no 6 līdz 17 gadu vecumam.

Ideja
Nometnes dalībniekiem piecas dienas vieglatlētikas treneris mācīs kā pareizi iesildīties un atsildīties, kādi vingrinājumi individuāli katram ieteicami. Katru dienu dalītās grupās notiks nodarbības Jātnieku sportā Iecavas novada „Drostalās”. Nodarbību laikā bērni iegūs zināšanas par aktīvu un veselīgu dzīvesveidu un vispusīgas fiziskās attīstīšanas iespējām. Viņi piedalīsies ekskursijā ar pārgājienu, iestudēs nometnes īpašo deju, strādās radošās darbnīcās, kurās katrs individuāli varēs atklāt sevī jaunus talantus un attīstīt radošās spējas. Nometnes kulminācija ir svētdienā, tad nedēļas laikā apgūto atrādīsim vecākiem un viestiesnesei Gitai Zaķei, sarīkosim paši savas sacensības Jātnieku sportā!

Nometnes filozofija
Nometne ir viena no labākajām izglītības, audzināšanas un mācīšanas formām. Bērni iemācās dažādas kustības rotaļas un vispārējās fiziskās attīstīšanas vingrinājumus. Viņi tiek pilnveidoti gan fiziski, gan garīgi, līdz ar to iemācīsies lietderīgi, radoši un interesanti pavadīt brīvo laiku.
Mēs zinām, ka spējam savā darbā izmantot inovatīvas metodes.

Mērķi
Veidot priekšstatu un zināšanas par vispārējo fizisko attīstību, jāšanas prasmju pilnveidošana un jāšanas pamatiemaņu apguve iesācējiem.

Nometnes uzdevumi
Organizēt sporta un radošas nodarbības aktīva un veselīga dzīvesveida popularizēšanai.
Dibināt draudzīgas attiecības starp bērniem.
Attīstīt bērnu spējas darboties grupās, saglabājot un pilnveidojot savu individualitāti.

Кontakti:
Nometnes organizētājs – Biedrība „Sporta klubs „Drostalas””

Nometnes vadītājs – Linda Arāja, 
Kontakttālrunis: 26657942
e-pasts: drostalas@gmail.com

Nometnes norises vieta:
Skolas iela 19, Iecava
Iecavas novads, LV-3913

Nometnes cena: EUR 220
Pieteikšanās:
Atsūtiet nometnes dalībnieka vārdu uzvārdu, vecumu ar norādi uz kuru nometni piesakaties uz e-pastu - drostalas@gmail.com
Nometnes dalībniekiem iepriekšēja pieredze un iemaņas Jātnieku sportā nav obligātas!
